[{"text_idx": "#000005", "text": "Estas treege triste au\u0306di pri la forpasoj de Aloi\u0301sio Sartorato kaj Simo Milojevic\u0301. Ambau\u0306 grave kontribuis al la Esperanto-kulturo kaj -movado. Ili ripozu en paco. Mi neniam renkontis s-ron Sartorato sed antau\u0306 multaj jaroj (en 1976) mi havis la memorindan oportunon dej\u0302ori kiel volontulo en la Centra Oficejo de UEA sub la s\u0302ag\u0302a kaj tre agrabla gvido de Simo. Li tiam estis la vicdirektoro de la CO kaj la redaktoro de la revuo Esperanto. Li estis ne nur bona c\u0302efo sed samtempe helpema kaj simpatia persono. Ec\u0302 jarojn post mia dej\u0302orperiodo li invitis min kaj mian edzinon al sia tiama log\u0302ejo en Roterdamo kie li gastigis nin per sia kutima entuziasma gastamo."}]